**Let's go party: Winter edition**

**Komadi u kojima ćete postati kraljica svakog partyja**

Sezona partijanja je i službeno započela te je vrijeme da pripremimo odjevne komade u kojima ćemo zasjati! Efektni odjevni predmeti i modni dodaci koji privlače poglede, poput zlatne midi haljine ili torbice optočene cirkonima, u trenutku će vas pretvoriti u fashion divu. U nastavku vam donosimo najsjajnije komade u kojima ćete lako postati kraljica svakog partyja.

*Stradivarius, 18,19 € (137,05 kn) – zlatna haljina od lamea*

*Zara, 39,95 € (301 kn) - srebrne wide leg hlače – metalizirane traperice*

*Bershka, 49,99 € (376,65 kn)- srebrne čizme*

Nabrana haljina midi duljine ima tanje naramenice te zbog svog kroja djeluje ženstveno i senzualno, a kada dolazi u zlatnoj boji, donosi dojam glamura. Uz nju nosite elegantne crne salonke s potpeticama i decentan nakit. Trendseterice će, pak, odabrati metalizirane traper hlače wide leg kroja koje super izgledaju u kombinaciji s crnim crop topom koji će stvoriti kontrast, dok će uz srebrni top cijeli outfit biti u jednom tonu, što će zadovoljiti sve koji vole monokromatski look. Visoke čizme s naborima i blok potpeticama uparite s crnim outfitom kako bi došle do punog izražaja.

Aldo, 89 € (670,57 kn) - torbica na rame s cirkonima

Replay, 135 € (1017,16 kn) - crna torbica

Zaks, 1376 € (10367,47 kn) - zlatna ogrlica geometrijskih oblika s bijelim cirkonima

Modni dodaci poput zanimljivih torbi koje su cijele optočene cirkonima i šljokicama možemo nazvati statement komadima jer njihov dizajn privlači poglede i odišu otmjenom notom. Srebrni model super će izgledati uz dugačku crnu haljinu i decentan nakit ako poželite dozu glamura, a crni će komad biti idealan modni dodatak uz oversized odjeću za nešto opuštenija izdanja.

Foto: Pexels i press